17 Na matla a Modimo a swanetše go re dira gore re mmoife? Re ka araba ka ee le aowa. Ee, ka kgopolo ya gore seka se se re nea lebaka le le lekanego la go boifa Modimo ka tsela ya tlhompho, e lego poifo e tseneletšego le tlhompho tšeo re boletšego ka tšona ka boripana kgaolong e fetilego. Beibele e re botša gore poifo e bjalo ke “mathômô a bohlale.” (Psalme 111:10) Lega go le bjalo, re bile re araba ka aowa ka gobane matla a Modimo ga a re nee lebaka la go ikwa re e-na le poifo e nyamišago ya go mo tšhaba goba go tšhaba go mmatamela. Therešo ke gore: Segwera sa kgonthe ga e fo ba go dula le boledišana. Se hloka gore wena le mogwera wa gago le bontšhane lerato, kwelobohloko, go se fele pelo le go lebalelana. Dika tšeo di feleletša ka go dira gore segwera e be seo se kgotsofatšago. Eupša go thata go di bontšha ge e ba le boledišana Inthaneteng feela.